Document ID: 31994R3022

ΚΑΝΟΝΙΣΜΟΣ (ΕΚ) αριθ. 3022/94 ΤΗΣ ΕΠΙΤΡΟΠΗΣ της 13ης Δεκεμβρίου 1994 για τροποποίηση του κανονισμού (ΕΟΚ) αριθ. 1912/92 σχετικά με τις λεπτομέρειες εφαρμογής του ειδικού καθεστώτος για τον εφοδιασμό των Καναρίων Νήσων σε προϊόντα του τομέα του βοείου κρέατος καθώς και του κανονισμού (ΕΟΚ) αριθ. 2254/92 για τις λεπτομέρειες εφαρμογής του καθεστώτος εφοδιασμού των Καναρίων Νήσων σε ζώντα βοοειδή
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 για τα ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων (1), όπως τροποποιήθηκε τελευταία από του κανονισμού (ΕΟΚ) αριθ. 1974/93 της Επιτροπής (2), και ιδίως το άρθρο 3 παράγραφος 4 το άρθρο 4 παράγραφος 4 και το άρθρο 5 παράγραφος 2,
Εκτιμώντας:
ότι ο κανονισμός (ΕΚ) αριθ. 2883/94 της Επιτροπής της 28ης Νοεμβρίου 1994 για τον καθορισμό του ισοζυγίου προβλέψεων εφοδιασμού των Καναρίων Νήσων σε γεωργικά προϊόντα που υπάγονται στο ειδικό καθεστώς που προβλέπεται στα άρθρα 2 έως 5 του κανονισμού (ΕΟΚ) αριθ. 1601/92 του Συμβουλίου (3), καθόρισε για την περίοδο από 1ης Ιουλίου 1994 έως 30 Ιουνίου 1995, στο παράρτημα Ι, τις ποσότητες προϊόντων και ζώντων ζώων του τομέα του βοείου κρέατος οι οποίες απολαύουν του καθεστώτος εφοδιασμού είτε υπό τη μορφή απαλλαγής των δασμών στην εισαγωγή είτε χορήγησης ενίσχυσης, καθώς και τον αριθμό ζώων αναπαραγωγής καθαρής φυλής καταγωγής της Κοινότητας τα οποία δικαιούνται της ενίσχυσης που προβλέπεται στο άρθρο 4 του προαναφερθέντος κανονισμού-
ότι, με τον κανονισμό (ΕΚ) αριθ. 2790/94 της Επιτροπής (4), όπως τροποποιήθηκε από τον κανονισμό (ΕΚ) αριθ. 2883/94, θεσπίστηκαν νέες κοινές διατάξεις εφαρμογής του εν λόγω ειδικού καθεστώτος, στον τομέα ιδίως της έκδοσης και της διάρκειας ισχύος των πιστοποιητικών, της καταβολής των ενισχύσεων καθώς και του ελέγχου και της παρακολούθησης των εμπορικών πράξεων- ότι οι διατάξεις αυτές αντικαθιστούν τις διατάξεις που καθορίζονται από τον κανονισμό (ΕΟΚ) αριθ. 1695/92 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 2596/93 (6)- ότι οι νέες αυτές διατάξεις εφαρμόζονται στους διαφόρους τομείς αγοράς από την 1η Δεκεμβρίου 1994-
ότι θα πρέπει, κατά συνέπεια, να καταργηθούν οι συμπληρωματικές διατάξεις που θεσπίστηκαν στον τομέα του βοείου κρέατος οι οποίες δεν είναι σύμφωνες με τις νέες διατάξεις που αναφέρθηκαν παραπάνω και να τροποποιηθούν οι κανονισμοί της Επιτροπής, αφενός, (ΕΟΚ) αριθ. 1912/92 (7) και, αφετέρου, (ΕΟΚ) αριθ. 2254/92 (8), όπως τροποποιήθηκαν τελευταία από τον κανονισμό (ΕΚ) αριθ. 2489/94 (9), όσον αφορά, ιδίως, την έκδοση και τη διάρκεια ισχύος των πιστοποιητικών-
ότι οι διατάξεις του παρόντος κανονισμού πρέπει να αρχίσουν να ισχύουν την ίδια ημερομηνία με τις νέες κοινές διατάξεις εφαρμογής του καθεστώτος που θεσπίζονται με τον κανονισμό (ΕΚ) αριθ. 2790/94 και με τον ισολογισμό προβλέψεων εφοδιασμού-
ότι η Επιτροπή Διαχείρισης Βοείου Κρέατος δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1912/92 τροποποιείται ως εξής:
1. τα άρθρα 1, 4, 6, 7, 8 και 9 καταργούνται-
2. το άρθρο 2 παράγραφος 3 αντικαθίσταται από το ακόλουθο κείμενο:
"3. Τα κρέατα που είναι στην αποθεματοποίηση κατ' εφαρμογή των μέτρων παρέμβασης δικαιούνται ενίσχυσης που αναφέρεται στην παράγραφο 1 στην περίπτωση που λαμβάνεται ανάλογη απόφαση και σύμφωνα με τους όρους που θεσπίζονται στο πλαίσιο των μέτρων διάθεσης ανάλογων προϊόντων."-
3. το άρθρο 3 αντικαθίσταται από το ακόλουθο κείμενο:
"Άρθρο 3
Η ενίσχυση που προβλέπεται στο άρθρο 4 παράγραφος 1 του κανονισμού (ΕΟΚ) αριθ. 1601/92 για τον εφοδιασμό των Καναρίων Νήσων σε βοοειδή αναπαραγωγής καθαράς φυλής καταγωγής της Κοινότητας καθορίζεται στο παράρτημα ΙΙΙ."-
4. στο άρθρο 5 οι όροι "κανονισμός (ΕΟΚ) αριθ. 1695/92" αντικαθίσταται από τους όρους "κανονισμός (ΕΚ) αριθ. 2790/94"-
5. το παράρτημα Ι καταργείται.
Άρθρο 2
O κανονισμός (ΕΟΚ) αριθ. 2254/92 τροποποιείται ως εξής:
1. τα άρθρα 1, 6, 8 και 11 καταργούνται-
2. στο άρθρο 7 οι όροι "κανονισμός (ΕΟΚ) αριθ. 1695/92" αντικαθίσταται από τους όρους "κανονισμός (ΕΚ) αριθ. 2790/94"-
3. το παράρτημα Ι καταργείται.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Δεκεμβρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Δεκεμβρίου 1994.

Labels: 17
5
3
6
18